ananddey/assamese-wiki-corpus huggingface dataset:
প্ৰিন্সী মংগলিকা

প্ৰিন্সী মংগলিকা (ইংৰাজী: Princy Mangalika) এগৰাকী শ্ৰীলংকান সমাজকৰ্মী আৰু এইচআইভি/এইডছত আক্ৰান্ত ব্যক্তি, যি শ্ৰীলংকাত এইডছ সংক্ৰমণৰ বিৰুদ্ধে যুঁজ দিয়াৰ প্ৰচেষ্টাৰ বাবে সুপৰিচিত। তেওঁ ‘পজিটিভ ৱমেনছ নেটৱৰ্ক’ নামৰ এখন বেচৰকাৰী সংস্থাৰ প্ৰতিষ্ঠাপক, যিয়ে এইডছ ভাইৰাছত আক্ৰান্ত লোকসকলক সহায় কৰে। ২০১৯ চনৰ মাৰ্চ মাহত আন্তঃৰাষ্ট্ৰীয় নাৰী দিৱসৰ লগত সংগতি ৰাখি শ্ৰীলংকাৰ সংসদে তেওঁক দেশখনৰ ১২ গৰাকী মহিলা পৰিৱৰ্তনকাৰীৰ ভিতৰত এগৰাকী হিচাপে স্বীকৃতি দিছিল।

জীৱনী

শ্ৰীলংকাৰ পশ্চিম প্ৰদেশৰ ৰাগামাত প্ৰিন্সীৰ জন্ম আৰু ডাঙৰ-দীঘল হৈছিল। ২০০৩ চনত তেওঁৰ দেহত এইচআইভি পজিটিভ ধৰা পৰে, যি তেওঁৰ স্বামীৰপৰা সংক্ৰমিত হৈছিল। এই ৰোগত আক্ৰান্ত হোৱাৰ পিছৰেপৰা সমাজত তেওঁৰ বিৰুদ্ধে বৈষম্যমূলক আচৰণ কৰা হৈছিল আৰু ইয়াৰদ্বাৰা অনুপ্ৰাণিত হৈয়েই তেওঁ পজিটিভ ৱমেনছ নেটৱৰ্কৰ ভেটি স্থাপন কৰিছিল। তেওঁৰ স্বামী বিদেশৰ এখন হোটেলত কাম কৰি থকাৰ সময়তে এই ৰোগত আক্ৰান্ত হৈছিল। স্বামীয়ে সংক্ৰমণৰ বাবে আত্মহত্যা কৰিছিল আৰু গাঁৱৰ মানুহে তেওঁৰ পৰিয়ালটোক খেদি পঠিয়াইছিল।

কৰ্মজীৱন

সমাজত দুৰ্ব্যৱহাৰৰ বলি হোৱাৰ পিছত, ৫৩ বছৰ বয়সত তেওঁ এইচআইভি আক্ৰান্ত চিকিৎসক কমলিকা আবেৰত্নেৰ সৈতে যুটীয়াভাৱে ২০০৯ চনত পজিটিভ ৱমেনছ নেটৱৰ্ক প্ৰতিষ্ঠা কৰে। ইয়াৰ উদ্দেশ্য আছিল এইডছত আক্ৰান্ত লোকসকলৰ যত্ন লোৱা। ২০১২ চনত তেওঁৰ সংস্থা পজিটিভ ৱমেনছ নেটৱৰ্কে এইডছত আক্ৰান্ত লোকসকলক আগবঢ়োৱা অসাধাৰণ সামাজিক সেৱাৰ বাবে ৰাষ্ট্ৰসংঘৰপৰা ৰেড ৰিবন বঁটা লাভ কৰে। ২০১৬ চনত ‘আডা ডেৰানা শ্ৰীলংকান অফ দ্য ইয়াৰ’ৰ অংশ হিচাপে তেওঁক ‘আনচাং হিৰোইন’ (Unsung Heroine) সন্মানেৰেও সন্মানিত কৰা হৈছিল।

তথ্যসূত্ৰ

শ্ৰেণী:শ্ৰীলংকাৰ ব্যক্তি
শ্ৰেণী:সমাজকৰ্মী
শ্ৰেণী:নাৰীবাদী
পৃথিৱীৰ ইতিহাস

]] to scale
পৃথিৱীৰ ইতিহাস বুলিলে পৃথিৱী নামৰ গ্ৰহটোৰ উৎপত্তিৰ পৰা আৰম্ভ কৰি বৰ্তমান সময় পৰ্যন্ত সমগ্ৰ সময়ছোৱাকেই বুজোৱা হয়। অতীতৰ মূল ঘটনাবোৰোৰ সম্পৰ্কে অধ্যয়ন কৰাত প্ৰাকৃতিক বিজ্ঞানৰ শাখাসমূহে সহায় কৰে। পৃথিৱীৰ বয়স মহাবিশ্বৰ বয়স প্ৰায় এক তৃতীয়াংশ। এই বিপুল সময়ছোৱাত পৃথিৱীত অজস্ৰ ভূতত্ত্বীয় পৰিবৰ্তন ঘটিছে, জীৱনৰ উদ্ভৱ হৈছে আৰু সেই জীৱনৰ বিৱৰ্তন ঘটিছে।

সৌৰজগতৰ সৃষ্টি

সৌৰজগত (পৃথিৱীসহ) সৃষ্টিৰ আদৰ্শ ধাৰণা হৈছে সৌৰ নীহাৰিকাৰ ধাৰণা। এই আৰ্হি মতে, নীহাৰিকা (Nebula) নামৰ এক ইণ্টাৰষ্টেলাৰ ধূলি আৰু গেছৰ এক বৃহৎ মেঘৰ পৰা সৌৰজগত গঠন হৈছিল। ই ১৩.৮ গা (বিলিয়ন বছৰ আগতে) বিগ বেঙৰ পিছতে সৃষ্টি হোৱা হাইড্ৰজেন আৰু হিলিয়াম আৰু ছুপাৰনভাৰ পৰা বাহিৰ হোৱা গধুৰ উপাদানৰ দ্বাৰা গঠিত হৈছিল। প্ৰায় ৪.৫ বিলিয়ন বছৰ আগতে, নীহাৰিকাত এটা সংকোচন আৰম্ভ কৰিছিল যি সম্ভৱত ওচৰৰ এটা ছুপাৰনভাৰ পৰা শ্বক তৰংগৰ ফলত সৃষ্টি হৈছিল। এই শ্বক তৰংগই নীহাৰিকাৰ ঘূৰ্ণন সৃষ্টি কৰে। মেঘ ত্বৰান্বিত হবলৈ আৰম্ভ কৰাৰ লগে লগে, ইয়াৰ কোণীয় ভৰবেগ, মাধ্যাকৰ্ষণ আৰু জড়তাই ইয়াক ইয়াৰ ঘূৰ্ণন অক্ষৰ সৈতে লম্বভাৱে এটা প্ৰটোপ্লেনেটৰী ডিস্কলৈ (ভ্ৰূণগ্ৰহীয় চাক বা Protoplanetory Disc) চেপেটা কৰি দিয়ে। আঘাতৰ ফলত হোৱা ক্ষুদ্ৰ বিচলন আৰু অন্যান্য বৃহৎ ধ্বংসাৱশেষৰ আকৰ্ষণীয় ভৰবেগৰ ফলত কিলোমিটাৰ আকাৰৰ প্ৰটোগ্ৰহ গঠন হ'বলৈ আৰম্ভ কৰে, যি বোৰে নীহাৰিকাৰ কেন্দ্ৰ কৰি ঘূৰিবলৈ আৰম্ভ কৰে।

বিশেষ কৌণিক ভৰবেগ নথকা নীহাৰিকাৰ কেন্দ্ৰ দ্ৰুতগতিত খহি পৰিছিল, হাইড্ৰজেনৰ পৰা হিলিয়ামলৈ ৰূপান্তৰ ঘটা নিউক্লীয় সংযোজন বিক্ৰিয়া আৰম্ভ নোহোৱালৈকে ই সংকুচিত হৈ ক্ৰমান্নয়ে গৰম হৈ গৈছিল। অধিক সংকোচন হোৱাৰ পিছত, এটা টি টিউৰি তাৰকাৰ সৃষ্টি হৈ সূৰ্য্যলৈ বিকশিত হৈছিল। ইফালে, নীহাৰিকাৰ বাহিৰৰ অংশত ইয়াৰ মাধ্যাকৰ্ষণৰ ফলত ভৰ আৰু ধূলিকণা ঘনীভূত হবলৈ ধৰে, আৰু বাকী প্ৰটোপ্লেনেটৰী ডিস্কখন ৰিংলৈ পৃথক হ'বলৈ আৰম্ভ কৰে। পলায়ন ত্বৰণ নামৰ এক প্ৰক্ৰিয়াৰ ফলত, ঘনীভূত হোৱা ধূলি আৰু ধ্বংসাৱশেষ একেলগে বাহিৰলৈ নিক্ষেপিত হৈ গ্ৰহৰ গঠন কৰে। পৃথিৱীখন প্ৰায় ৪.৫৪ বিলিয়ন বছৰ আগতে এই পদ্ধতিৰে গঠিত হৈছিল (১% অনিশ্চয়তাৰ সৈতে) আৰু মূলতঃ ১০-২০ মিলিয়ন বছৰৰ ভিতৰত সম্পূৰ্ণ হৈছিল। নতুনকৈ গঠিত টি টিউৰি তাৰকাটোৰ সৌৰ বায়ুয়ে ডিস্কৰ বেছিভাগ সামগ্ৰী গ্ৰাস কৰিছিল যিবোৰ ইতিমধ্যে ডাঙৰ শৰীৰত সংহত হোৱা নাছিল। এই একে প্ৰক্ৰিয়াৰেই বিশ্বব্ৰহ্মাণ্ডৰ নতুনকৈ সৃষ্টি হোৱা প্ৰায়বোৰ তৰাৰ চাৰিওফালৰ ত্বৰণ ডিস্ক প্ৰস্তুত কৰে বুলি অনুমান কৰা হৈছে, ইয়াৰে কিছুমান তৰাই গ্ৰহৰ সৃষ্টি কৰিব পাৰে।

পৃথিৱীৰ সৃষ্টি

পৃথিৱীৰ সৃষ্টি কেতিয়া হৈছিল, তাক সঠিককৈ কোৱা সম্ভৱ নহয়। ধাৰণা কৰা হয় সৌৰজগত সৃষ্টিৰ প্ৰায় ১০০ মিলিয়ন বছৰৰ পিছত এক সংঘৰ্ষৰ ফলত পৃথিৱীৰ সৃষ্টি হয়। আজিৰ পৰা ৪.৫৪ বিলিয়ন বছৰ আগে পৃথিৱীয়ে গ্ৰহৰ আকৃতি পায়।

পৃথিবী-চন্দ্ৰ সংঘৰ্ষ

“থিয়া” নামৰ মঙ্গলৰ আকৃতিৰ এটা গ্ৰহাণুৰ সৈতে পৃথিৱীৰ সংঘৰ্ষ হয়। পৃথিৱীৰ বিশেষ ক্ষতি নহয় কিন্তু বায়ুমণ্ডল উৰি যায় আৰু গ্ৰহাণুটো ধ্বংস হৈ যায়। এই গ্ৰহাণুৰ ধ্বংসাৱশেষ পৰাই চন্দ্ৰৰ সৃষ্টি হয়।

গলিত লাভাৰ সমুদ্ৰ

থিয়াৰ সৈতে সংঘৰ্ষৰ ফলত পৃথিৱী উত্তপ্ত হৈ উঠে। চাৰিওফালে গলিত লাভাৰ উতলি থকা সমুদ্ৰ। শুক্ৰ গ্ৰহৰ অৱস্থা এতিয়া যেনে, তেতিয়া পৃথিৱীৰ অৱস্থা তেনে আছিল। পৃথিৱী লাহে লাহে ঠাণ্ডা হয় আৰু গলিত লাভা গোট মাৰি শিল আৰু পানী সৃষ্টি হয়। এই সময়তে সৃষ্টি হয় পৃথিৱীৰ প্ৰাচীনতম খনিজ, জিৰকন। এইবোৰৰ বয়স প্ৰায় ৪.৪ বিলিয়ন বছৰ।

আৰু পঢ়ক

তথ্য সংগ্ৰহ

শ্ৰেণী:ইতিহাস
মিথিলেশ চতুৰ্বেদী

মিথিলেশ চতুৰ্বেদী (; ১১ অক্টোবৰ ১৯৫৪ – ৩ আগষ্ট ২০২২) এগৰাকী ভাৰতীয় চলচ্চিত্ৰ আৰু ৰঙ্গমঞ্চ অভিনেতা আছিল।

জীৱনী

মিথিলেশ চতুৰ্বেদী এগৰাকী ভাৰতীয় অভিনেতা আছিল, তেওঁ সাধাৰণতে হিন্দী ভাষাৰ ছবিত অভিনয় কৰিছিল৷

চতুৰ্বেদীয়ে “কই... মিল গয়া”, “সত্য”, “গদাৰ: এক প্ৰেম কথা”, “মোহল্লা আছি”, “খ্ৰীষ”, আৰু “স্ক্যম ১৯৯২: দ্য হৰ্ষদ মেহতা ষ্ট'ৰী”ৰ দৰে ৱেব ছিৰিজত কাম কৰিছিল। তেওঁ পৰিচালক প্ৰেম তিৱাৰী, কুঁৱৰ কল্যাণ সিং, বনসী কৌল, সূৰ্য মোহন কুলশ্ৰেষ্ঠ, দীন নাথ, উৰ্মিল থাপলিয়ালকে আদি কৰি অনুপম খেৰৰ লগতো অভিনয় কৰিছে।

চলচ্চিত্ৰপঞ্জী

বৰ্ষ
শিৰোনাম
পৰিচালক
চৰিত্ৰ
১৯৯৭
ভাই ভাই
ছিকান্দৰ ভাৰতী

১৯৯৮
সত্য
ৰাম গোপাল বৰ্মা
বিল্ডাৰ মালহোত্ৰা
১৯৯৯
তাল
সুভাষ ঘাই
ৰামভজন
২০০০
ফিজা
খালিদ মহম্মদ

২০০১
গদাৰ: এক প্ৰেম কথা
অনিল শৰ্মা
ইদ্ৰিছ (	বাতৰি কাকতৰ সম্পাদক)
২০০১
আকছ
ৰাকেশ ওমপ্ৰকাশ মেহৰা
পি এমৰ সহায়ক
২০০১
অশোক দ্য গ্ৰেট
সন্তোষ শিৱন
কলিংগ মন্ত্ৰী
২০০২
ৰ’ড
ৰজত মুখাৰ্জী
বৃদ্ধলোক
২০০৩
কই... মিল গয়া
ৰাকেশ ৰোচন
মিঃ মাথুৰ (কম্পিউটাৰ বিশেষজ্ঞ)
২০০৩
কায়ামত (টিভি চিৰিজ)

প্ৰীত
২০০৫
কিষ্ণা : দ্য ৱাৰিয়ৰ পয়েট
সুভাষ ঘাই
বিষ্ণু প্ৰসাদ
২০০৫
চিনন্দুৰ তেৰে নাম কা (টিভি চিৰিজ)

গিৰধাৰী প্ৰসাদ
২০০৫
বাণ্টি ঔৰ বাবলি
ছাদ আলী

২০০৬
খ্ৰীষ
ৰাকেশ ৰোচন
মিষ্টাৰ মাথুৰ (কেমিঅ’)
২০০৭
গান্ধী, মাই ফাডাৰ
ফিৰোজ আব্বাছ খান
জাকাৰিয়া
২০০৮
হাল্লা বল
ৰাজকুমাৰ সন্তোষী

২০০৮
ক্ৰাজি ৪
জয়দীপ সেন

২০০৯
আজাব প্ৰেম কী গাজাব কাহানী
ৰাজকুমাৰ সন্তোষী
মিষ্টাৰ পিণ্টো
২০১১
মনিকা
সুষেন ভটনাগৰ
প্ৰতিৰক্ষা অধিবক্তা
২০১১
ৰেডী
আনীছ বাজমী
পাঠক
২০১১
মাই ফ্ৰেইণ্ড পিণ্টো
ৰাঘৱ দৰ
মাটিয়ানি
২০১৩
ফাটা প’ষ্টাৰ নিকলা হিৰ’
ৰাজকুমাৰ সন্তোষী
বিস্কুট
২০১৪
নীলী চত্ৰী ৱালে (টিভি চিৰিজ)

আত্মাৰাম চৌবে
২০১৫
মোহল্লা আছি
চন্দ্ৰ প্ৰকাশ দ্বিবেদী
দয়া সিং
২০১৬–২০১৯
ভাবিজী ঘৰ পৰ হে!
শশাংক বালি
লেখক অভয় আশিয়ানা, বিচাৰক, ডকাইত আৰু বিভিন্ন চৰিত্ৰ
২০১৯
অৰ্জুন পাটিয়ালা
ৰোহিত জুগৰাজ
ভাটিয়া জী
২০১৯
লাইফ মে টাইম নেহী হে কিসি কো
মনোজ শৰ্মা

২০২০
স্ক্যম ১৯৯২: হৰ্ষদ মেহতাৰ ষ্ট’ৰী
হান্সল মেহতা
ৰাম জেঠমলানি
২০২১
ফিজা মেইন তাপিছ
ৰহাট খান
ইমম
২০২২
বাঞ্চাদা

তথ্যসূত্ৰ

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:হিন্দী চলচ্চিত্ৰৰ অভিনেতা
অনুষ্কা শংকৰ

অনুষ্কা শংকাৰ (জন্ম ১৯৮১ চনৰ ৯ জুন) এগৰাকী ভাৰতীয় চেতাৰবাদক আৰু গীতিকাৰ। তেওঁ পণ্ডিত ৰবি শংকৰৰ জী।

প্ৰাথমিক জীৱন

অনুষ্কা শংকৰৰ জন্ম হৈছিল লণ্ডনত আৰু তেওঁৰ শৈশৱ অতিবাহিত হৈছিল দিল্লী আৰু লণ্ডন-এই দুয়োখন ঠাইত। তেওঁৰ মাকৰ নাম সুকন্যা শংকৰ আৰু পিতা পণ্ডিত ৰবি শংকৰ। অনুষ্কা শংকৰৰ জন্মৰ সময়ত ৰবি শংকৰৰ বয়স হৈছিল ৬১ বছৰ। দেউতাকৰ ফালৰ পৰা অনুষ্কা শংকৰ গায়িকা ন’ৰা জ’নছ আৰু শুভেন্দ্ৰ শুভ শংকৰৰ ভগ্নী।

কৈশোৰৰ কালছোৱাত অনুষ্কা শংকৰে কেলিফৰ্ণিয়াত বসবাস কৰিছিল আৰু ছান ডিয়েগো স্কুল অকাডেমীত নামভৰ্তি কৰিছিল। তাৰপাছতে মহাবিদ্যালয়ৰ শিক্ষাৰ পৰিৱৰ্তে তেওঁ সংগীতকে নিজৰ কেৰিয়াৰ হিচাপে লোৱাৰ সিদ্ধান্ত গ্ৰহণ কৰে।

কেৰিয়াৰ

সাত বছৰ বয়সৰ পৰাই দেউতাক ৰবি শংকৰৰ পৰা তেওঁ চেতাৰৰ শিক্ষা আৰম্ভ কৰা অনুষ্কা শৰ্মাই দহ বছৰ বয়সত দেউতাকক তেওঁৰ অনুষ্ঠান সমূহত তানপুৰা সংগত কৰিবলৈ আৰম্ভ কৰে। ১৯৯৫ চনৰ ২৭ ফেব্ৰৱাৰী তাৰিখে, দেউতাকৰ ৭৫ বৰ্ষীয় জন্মদিনৰ উপলক্ষে নতুন দিল্লীৰ চিৰিফৰ্টত পতা এক অনুষ্ঠানত অনুষ্কা শৰ্মাই মাত্ৰ ১৩ বছৰ বয়সতে জীৱনৰ প্ৰথম চেতাৰবাদন প্ৰদৰ্শন কৰে। তেওঁৰ এই অনুষ্ঠানত তবলাত সহযোগ কৰিছিল বিশিষ্ট তবলা বাদক, সংগীতজ্ঞ জাকিৰ হুছেইনে। পুনৰ দেউতাকৰ জন্মদিনৰ উপলক্ষেই তেওঁ বিশেষভাৱে In Celebration শীৰ্ষক four-CD box মুকলি কৰে, যি আছিল তেওঁৰ প্ৰথম ষ্টুডিঅ ৰেকৰ্ডিং। চৈধ্য বছৰ বয়সৰ পৰা তেওঁ দেউতাকৰ সকলোবোৰ অনুষ্ঠানতেই সহযোগী হিচাপে অংশ লবলৈ আৰম্ভ কৰে। ষোল্ল বছৰ বয়সত তেওঁ এঞ্জেল ৰেকৰ্ডছৰ সৈতে প্ৰথমবাৰৰ বাবে ৰেকৰ্ডিঙৰ চুক্তি সম্পন্ন কৰে।

তেওঁৰ প্ৰথম এলবাম অনুষ্কা ১৯৯৮ চনত মুক্তি পায় আৰু ২০০০ চনত মুক্তি পায় অনুৰাগ শীৰ্ষক এলবামটি। ১৯৯৯ চনৰ পাছত তেওঁ নিজকে সংগীতৰ লগত জড়িত কৰাবলৈ সিদ্ধান্ত গ্ৰহণ কৰে আৰু আনুষ্ঠানিক শিক্ষা তেতিয়াই সমাপ্ত কৰে। ২০০৩ চনত তেওঁ নিজৰ তৃতীয় এলবাম লাইভ এট কাৰ্নেগী হল-ৰ বাবে গ্ৰেমী বঁটাৰ বাবে তেওঁৰ ভগ্নী ন'ৰা জনছৰ লগতে নিৰ্বাচন লাভ কৰে। কম বয়সতে এই সন্মান লাভ কৰা বিশ্বৰ তেওঁ প্ৰথম মহিলা আছিল।

অভিনয় আৰু লিখনি

অনুষ্কা শংকৰে ২০০২ চনত তেওঁৰ দেউতাকৰ জীৱনী বাপী: দ্য লাভ অব মাই লাইফ গ্ৰন্থখনি ৰচনা কৰে। তেওঁ লগতে আন কেইবাখনো অন্যান্য গ্ৰন্থৰ প্ৰণেতা।

বঁটা

British House of Commons Shield, 1998
২০০৩ চনত "বৰ্ষটোৰ মহিলা" শীৰ্ষক বঁটা লাভ

তথ্য সংগ্ৰহ

শ্ৰেণী:বাদ্যযন্ত্ৰী
শ্ৰেণী:ভাৰতীয় গীতিকাৰ
শ্ৰেণী:ভাৰতৰ ব্যক্তি
নেথমী ৰোচেল

নেথমী নিষেকা ৰোচেল ৰজাৰ্ছ (ইংৰাজী: Nethmi Nisheka Roshel Rogers; জন্ম: ৬ নৱেম্বৰ ১৯৯৮), জনপ্ৰিয়ভাৱে নেথমী ৰোচেল নামেৰে পৰিচিত, এগৰাকী শ্ৰীলংকান অভিনেত্ৰী আৰু মডেল। তেওঁৰ প্ৰথম টেলিভিছনত উপস্থিতি আছিল টেলিড্ৰামা সাক্কাৰণত, ইয়াৰ পিছত দেৱেণী ইনিমাত আকশাৰ চৰিত্ৰত অভিনয় কৰি তেওঁ ৰাইজৰ দৃষ্টি আকৰ্ষণ কৰিবলৈ সক্ষম হয়। তেওঁৰ প্ৰথম চলচ্চিত্ৰত উপস্থিতি আছিল আদৰণীয়া প্ৰাৰ্থনাত পাৰামী হিচাপে, যিখন ছবি ২০২২ চনত আন্তৰ্জাতিক আৰু ঘৰুৱা উভয়তে মুক্তি পাইছিল আৰু সমালোচকৰপৰা ইতিবাচক সঁহাৰি লাভ কৰিছিল।

প্ৰাৰম্ভিক জীৱন

নেথমী নিষেকা ৰোচেল ৰজাৰ্ছৰ জন্ম ১৯৯৮ চনৰ ৬ নৱেম্বৰত শ্ৰীলংকাৰ কলম্বোত হৈছিল। তিনিজন ভাই-ভনীৰ ভিতৰত তেওঁ আটাইতকৈ ডাঙৰ আছিল। তেওঁ বোমিৰিয়া চেণ্ট্ৰেল কলেজত অধ্যয়ন কৰিছিল আৰু স্নাতক ডিগ্ৰী লাভ কৰাৰ পাছত ইউনিভাৰ্চিটি অৱ শ্ৰী জয়ৱৰ্ধনেপুৰাত নামভৰ্তি কৰে। ২০১৯ চনত তেওঁ ‘জাতিকা ৰূপবাহিনী অউৰুডু কুমাৰী’ত প্ৰথম স্থান দখল কৰে, আৰু "মিছ ফটোজেনিক ২০১৯" খিতাপ লাভ কৰে।

বৰ্তমান উচ্চশিক্ষা গ্ৰহণ কৰাৰ সমান্তৰালভাৱে তেওঁ অভিনেত্ৰী, মডেল আৰু ব্ৰেণ্ড এম্বেচেডৰ হিচাপে কাম কৰি আছে।

কৰ্মজীৱন

টেলিভিছন আৰু চলচ্চিত্ৰৰ উপৰি ৰজাৰ্ছে কেইবাটাও প্ৰচাৰমূলক ফটোশ্বুটৰ বাবে মডেল হিচাপে কাম কৰিছে। তেওঁ ‘টেকনো কেমন’ আৰু ‘নেচকাফে’ৰ দৰে ব্ৰেণ্ডৰ এগৰাকী ব্ৰেণ্ড এম্বেচেডৰ।

টেলিভিছন

ছিৰাচা টিভিত সম্প্ৰচাৰিত টেলিড্ৰামা সাক্কাৰণত ‘জয়ৱতী’ৰ চৰিত্ৰত তেওঁ টেলিভিছনত আত্মপ্ৰকাশ কৰিছিল। লাহে লাহে লাভ কৰা জনপ্ৰিয়তাই তেওঁক টেলিভিছন ধাৰাবাহিক দেৱেণী ইনিমাত ‘আকশা’ৰ চৰিত্ৰলৈ লৈ যায়। একেদৰে তেওঁ হিৰু আৱিদিন আৰু ৰাৱণা (দ্বিতীয় ছিজন) আদি টেলিড্ৰামাতো অভিনয় কৰিছে।

২০২৩ চনৰ মে’ মাহত ৰজাৰ্ছে ৰণ্ডিকা গুণতিলকৰ বিপৰীতে টিভি দেৰাণাত সম্প্ৰচাৰিত ৰোমাণ্টিক মেলোড্ৰামা ধাৰাবাহিক ৰোচাত ‘ গৌৰী’ৰ চৰিত্ৰত অভিনয় কৰে।

চলচ্চিত্ৰ

২০২২ চনত শ্ৰীলংকা, আমেৰিকা, অষ্ট্ৰেলিয়া, কানাডা, ইউ এ ই আৰু জাপানত মুক্তি পোৱা শ্ৰীলংকান ৰোমাণ্টিক চিনেমা আদৰণীয়া প্ৰাৰ্থনাত ‘পাৰামী’ হিচাপে তেওঁ মূলসুঁতিৰ চলচ্চিত্ৰত আত্মপ্ৰকাশ কৰে। ছবিখনত আধুনিক যুৱ প্ৰেমৰ এক সতেজ উপস্থাপনৰ বাবে সমালোচকৰ প্ৰশংসা লাভ কৰে। সমালোচকসকলে ছবিখনৰ অভিনয়, সংগীত আৰু চিনেমাটোগ্ৰাফীক উচ্চ প্ৰশংসা কৰিছিল। তদুপৰি ২০২১ চনৰ ডিচেম্বৰ মাহত তেওঁ জো ডিচানায়েকৰ নিৰ্দেশনাত নিৰ্মিত চেৰী ব্লচমৰ জৰিয়তে চুটি ছবিৰ জগতত ভৰি দিয়ে। একেদৰে ২০২২ চনৰ এপ্ৰিল মাহত টিভি দেৰাণাত সম্প্ৰচাৰিত আউৰুডু টেলিফিল্ম বসন্তেত তেওঁ ‘কটা-মালী’ৰ চৰিত্ৰত অভিনয় কৰিছিল।

ৰজাৰ্ছে ২০২৩ চনৰ নৱবৰ্ষৰ প্ৰাকক্ষণত মুক্তি পোৱা টেলিফিল্ম আদৰ বসন্তেত লাভন অভিষেক আৰু অকিলা ধনুদ্দৰাৰ বিপৰীতে ‘বৰ্ষা’ৰ মুখ্য চৰিত্ৰত অভিনয় কৰিছিল। ইয়াৰ উপৰি ২০২৩ চনৰ ২৮ মাৰ্চত তেওঁৰ পৰৱৰ্তী মূলসুঁতিৰ চিনেমা কাম্বিলিৰ মুহুৰত অনুষ্ঠান সম্পন্ন হয়। ২০২৩ চনৰ ৯ ছেপ্টেম্বৰত অনুষ্ঠিত দেৰাণা লাক্স ফিল্ম এৱাৰ্ডছ ২০২৩ত ৰোচেলে আদৰণীয়া প্ৰাৰ্থনাৰ বাবে শ্ৰেষ্ঠ অভিনেত্ৰীৰ (মুখ্য চৰিত্ৰ) প্ৰথমটো মনোনয়ন লাভ কৰাৰ লগতে ‘পপুলাৰ এক্ট্ৰেচ’ বঁটাৰ বাবেও মনোনয়ন লাভ কৰে।

তথ্যসূত্ৰ

বাহ্যিক সংযোগ

Nethmi Roshel at YouTube

শ্ৰেণী:শ্ৰীলংকাৰ অভিনেত্ৰী
শ্ৰেণী:মডেল
খ্ৰীষ্টান ধৰ্ম

খ্ৰীষ্টান ধৰ্ম হৈছে নাচৰতীয়া যীচুৰ জীৱন আৰু শিক্ষাৰ ওপৰত ভিত্তি কৰি গঠিত আব্ৰাহামীয় ধৰ্ম। ইয়াৰ অনুগামীসকলক খ্ৰীষ্টান বুলি জনা যায়।

নিউ টেষ্টামেন্ট

ক্লান্ত আৰু বোজাই থকা সকলো মোৰ ওচৰলৈ আহক, মই তোমালোকক বিশ্ৰাম দিম।
যীচু; মেথিউ ১১:২৮

আৰু যিসকলে মোৰ কাৰণে ঘৰ বা ভাই বা ভনীয়েক বা পিতৃ বা মাক বা সন্তান বা পথাৰ এৰি থৈ গৈছে, তেওঁ এশগুণ লাভ কৰিব আৰু অনন্ত জীৱনৰ উত্তৰাধিকাৰী হ’ব।
যীচু; মেথিউ ১৯:২৯

কিয়নো ঈশ্বৰে জগতক ইমানেই প্ৰেম কৰিলে যে তেওঁ নিজৰ একমাত্ৰ পুত্ৰক দিলে, যাতে তেওঁত বিশ্বাস কৰা কোনোৱে বিনষ্ট নহয়, কিন্তু অনন্ত জীৱন পায়।
যীচু, জন ৩:১৬

কাৰণ মোৰ এনে লাগে যে ঈশ্বৰে আমাক পাঁচনিসকলক শোভাযাত্ৰাৰ শেষত প্ৰদৰ্শনীত ৰাখিছে, যেনেকৈ ৰঙ্গমঞ্চত মৃত্যুদণ্ড পোৱাসকলৰ দৰে। আমাক সমগ্ৰ ব্ৰহ্মাণ্ড, ফেৰস্তাৰ লগতে মানৱ সত্তাৰ বাবেও এক দৃশ্য হিচাপে গঢ়ি তোলা হৈছে। আমি খ্ৰীষ্টৰ বাবে মূৰ্খ, কিন্তু তোমালোক খ্ৰীষ্টত ইমানেই জ্ঞানী! আমি দুৰ্বল, কিন্তু তুমি শক্তিশালী! আপুনি সন্মানিত, আমি অসন্মানিত!
পল, ৪:৯-১০

আপুনি এজন পত্নীৰ লগত বান্ধ খাই আছেনে? ঢিলা হ’বলৈ বিচাৰিব নালাগে। পত্নীৰ পৰা মুক্ত হৈছে নেকি? পত্নীৰ সন্ধান নকৰিবা।
ফল, ১ কৰিন্থীয়ানছ ৭:২৭

মই তোমালোকক সঁচাকৈ কওঁ, যি কোনোৱে মোৰ ওপৰত বিশ্বাস কৰে, তেওঁ মই কৰি অহা কামবোৰ কৰিব, আৰু তেওঁলোকে এইবোৰতকৈও ডাঙৰ কাম কৰিব, কাৰণ মই পিতৃৰ ওচৰলৈ যাম। আৰু পুত্ৰৰ দ্বাৰাই পিতৃৰ মহিমামণ্ডিত হ’বৰ বাবে তোমালোকে মোৰ নামেৰে যি বিচাৰা, মই কৰিম। মোৰ নামত আপুনি মোৰ পৰা যিকোনো বস্তু বিচাৰিব পাৰে, মই কৰিম।
যীচু, জন ১৪:১২-১৪

আৰু যদি কোনোৱে মোৰ কথা শুনি বিশ্বাস নকৰে, তেন্তে মই তেওঁৰ বিচাৰ নকৰো; কিয়নো মই জগতৰ বিচাৰ কৰিবলৈ অহা নাই, কিন্তু জগতক ৰক্ষা কৰিবলৈহে আহিছো।
যীচু, যোহন ১২:৪৭

আৰু যদি আপুনি যিসকলৰ পৰা ঋণ পৰিশোধ আশা কৰে তেওঁলোকক ঋণ দিয়ে, তেন্তে সেইটো আপোনাৰ কি ক্ৰেডিট? আনকি পাপীসকলেও পাপীসকলক ঋণ দিয়ে, সম্পূৰ্ণ পৰিশোধ পোৱাৰ আশাত। কিন্তু শত্ৰুবোৰক ভাল পাওক, তেওঁলোকৰ ভাল কাম কৰক আৰু একো ঘূৰাই পোৱাৰ আশা নকৰাকৈয়ে তেওঁলোকক ঋণ দিয়ক।
যীচু ওপৰত সুদ ৰ পৰা পৰ্বতৰ ওপৰত ধৰ্মধ্বনি, লুক 6:34–35

যিয়ে পৃথিৱীৰ বন্ধু হ’বলৈ বাছি লয়, তেওঁ ঈশ্বৰৰ শত্ৰু হৈ পৰে।
জেমছ, জেমছ ৪:৪

প্ৰথম শতিকাৰ খ্ৰীষ্টান ধৰ্ম

খ্ৰীষ্টান ধৰ্মৰ প্ৰকৃত জয়লাভ দেখা গৈছিল বাহ্যিকভাৱে জনপ্ৰিয় প্ৰতিষ্ঠান, বা চৰকাৰ বা আইন সলনি কৰাতকৈ, আনকি অবিশ্বাসীৰ বৃহৎ জনসাধাৰণক উন্নীত কৰাতকৈ, তেওঁৰ মতবাদ স্বীকাৰ কৰাসকলক ভাল মানুহ কৰি তোলাত। তেওঁলোকৰ নিৰ্দোষ জীৱনৰ, তেওঁলোকৰ নিৰ্দোষ নৈতিকতাৰ, তেওঁলোকৰ ভাল নাগৰিকত্বৰ সাক্ষ্য আমাৰ হাতত আছে।
ড° জন লৰ্ড, দ্য অল্ড ৰোমান ৱৰ্ল্ড (১৮৭০), পৃ. ৫৫১।

ৰোমান চৰকাৰে খ্ৰীষ্টানসকলক ৰাষ্ট্ৰৰ শত্ৰু বুলি অভিহিত কৰিছিল। তেওঁলোকে ৰোমান সৈন্যবাহিনীত সেৱা আগবঢ়াব নোৱাৰিলেহেঁতেন। তেওঁলোকে সম্ৰাটৰ মূৰ্তিটোক চেলুট দিবলৈ অস্বীকাৰ কৰিছিল, যাৰ অৰ্থ আছিল ৰোমান সমাজৰ বাবে যিদৰে আজিৰ নাগৰিকসকলৰ প্ৰতি এটা জাতিৰ পতাকে কৰে। তেওঁলোক কেৱল নিজৰ ধৰ্মৰ প্ৰতি আনুগত্যশীল আছিল।
এডিথ মেককল, ইভালিন ৰেপাৰ্লি আৰু জেক স্পাটাফোৰা, মেন—হিজ ৱৰ্ল্ড এণ্ড কালচাৰছ (১৯৭৪), পৃ. ৬৭, ৬৮

আমাৰ ওচৰলৈ অহা যীচু খ্ৰীষ্টৰ কৃপাময় উপহাৰৰ বিষয়ে যিসকলে মিছা মতামত উলিয়াইছে, তেওঁলোকক লক্ষ্য কৰক, আৰু চাওক যে তেওঁলোকে কেনেকৈ ঈশ্বৰৰ মনৰ বিৰোধী। প্ৰেমৰ প্ৰতি তেওঁলোকৰ কোনো আগ্ৰহ নাই, বিধৱা, অনাথ, নিপীড়িত, শিকলি বা মুক্ত কৰা, ভোকত বা পিয়াহ লোৱাজনৰ প্ৰতি।
এন্টিয়কৰ ইগনেচিয়াছ, এপিষ্টল টু দ্য স্মিৰ্নিয়াছ ৬:৬-৭, বি ডি এহৰমেনে অনুবাদ কৰা মতে, দ্য এপষ্টলিক ফাদাৰ্ছ, ল’ব ক্লাছিকেল লাইব্ৰেৰী (২০০৩), পৃ. ৩০৩।

উৎস

বাহ্যিক সংযোগ

শ্ৰেণী:ধৰ্ম
শ্ৰেণী:খ্ৰীষ্টান ধৰ্ম
অলংকাৰ শাস্ত্ৰ

অলংকাৰ শাস্ত্ৰ হৈছে সাহিত্যৰ ৰচনা তথা অলংকাৰৰ নীতি আৰু কৌশলৰ বিষয়ে আলোচনা কৰা পৰম্পৰাগত ভাৰতীয় নান্দনিক বিজ্ঞান। ই ভাৰতীয় সাহিত্য সমালোচনাৰ এক গুৰুত্বপূৰ্ণ দিশ আৰু ইয়াৰ লক্ষ্য হৈছে সাহিত্যৰ সৌন্দৰ্য্য আৰু প্ৰকাশভংগী বৃদ্ধি কৰা। সাহিত্যিক ৰচনাসমূহ পাঠকৰ বাবে আনন্দদায়ক হ’ব লাগে বুলি ধাৰণাটোৰ ওপৰত ভিত্তি কৰিয়েই ইয়াত উপমা আৰু চিত্ৰকল্পৰ দৰে সাহিত্যিক ৰসৰ ব্যৱহাৰৰ নিৰ্দেশনাৰ লগতে শব্দ আৰু বাক্যাংশৰ ব্যৱস্থা কৰি আনন্দদায়ক আৰু সুসম ৰচনা সৃষ্টি কৰাৰ নিয়ম-নীতি বান্ধি দিয়া হৈছে।

ইয়াৰ উপৰিও বিভিন্ন ধৰণৰ সাহিত্যৰ বাবে বিভিন্ন কাব্যিক ছন্দ আৰু গাঁথনিগত নিয়মৰ ব্যৱহাৰ, যেনে মহাকাব্যিক কবিতা, নাটক, আৰু গীতিময় কবিতা আদিও সামৰি লোৱা হৈছে। ভাৰতীয় সাহিত্য পৰম্পৰাৰ এক গুৰুত্বপূৰ্ণ অংগ হিচাপে গণ্য কৰা এই শাস্ত্ৰক বৰ্তমানেও সমসাময়িক ভাৰতীয় সাহিত্য আৰু কবিতাত অধ্যয়ন আৰু প্ৰয়োগ কৰা হয়।

সংস্কৃত ভাষা আৰু ইয়াৰ সংশ্লিষ্ট সাহিত্য ভাৰতীয় ধৰ্ম আৰু ভাৰতীয় সংস্কৃতিৰ এক অবিচ্ছেদ্য অংগ হৈ পৰিছে। সংস্কৃত সাহিত্যৰ আদিম লিপিবদ্ধ নমুনাৰ পৰা, মাৰ্জিত বাক্য কলাৰ যে অতিশয় মূল্য আছিল সেয়া স্পষ্ট। ঋকবেদৰ বহুতো গীতক উচ্চমানৰ কবিতাৰ আদৰ্শ উদাহৰণ হিচাপে গণ্য কৰা হয়। বিভিন্ন অলংকাৰিক ছন্দৰ ব্যৱহাৰ, যিবোৰ প্ৰাকৃতিক আৰু তৰলভাৱে ব্যৱহাৰ কৰা হয়, তলত উল্লেখ কৰা হৈছে;

উপমা
ৰূপক
অতিশয়ক্তি

ৰামায়ণ আৰু মহাভাৰত কেৱল ইতিহাসৰ সৈতে প্ৰজ্ঞা আৰু কল্পনাৰ সংমিশ্ৰণৰ কীৰ্তিচিহ্নস্বৰূপ গ্ৰন্থই নহয়, ইয়াৰ দ্বাৰা ব্যতিক্ৰমী কাব্য দক্ষতাও প্ৰদৰ্শন কৰা হৈছে। অলংকাৰ শাস্ত্ৰক এক সুকীয়া আৰু স্বতন্ত্ৰ বিষয় হিচাপে আনুষ্ঠানিক অধ্যয়ন প্ৰাচীন কালত নাছিল। এই ক্ষেত্ৰখনৰ আদিম পদ্ধতিগতকৰণৰ আৰম্ভণি হৈছিল খ্ৰীষ্টপূৰ্ব ২০০ চনৰ পৰা ৪০০ খ্ৰীষ্টাব্দৰ ভিতৰত ৰচিত ভাৰতৰ নাট্যশাস্ত্ৰৰ পৰা বুলি ধাৰণা কৰা হয় যদিও ই মূলতঃ নাটকৰ ওপৰত গুৰুত্ব আৰোপ কৰিছিল, তথাপিও ই কবিতাক বিজ্ঞান হিচাপে অধ্যয়নৰ ভেটি স্থাপন কৰিছিল। বহু কবিয়ে কবিতাৰ ক্ষেত্ৰখন সমৃদ্ধ কৰি উচ্চমানৰ ৰচনা প্ৰস্তুত কৰি সাহিত্য পৰম্পৰাত অৰিহণা যোগাইছে। এই কবিসকলৰ ভিতৰত আছে,

ভামহা আৰু দণ্ডিন (খ্ৰীষ্টাব্দ ৬ষ্ঠ শতিকা)
বামন আৰু উদ্ভট (খ্ৰীষ্টীয় অষ্টম শতিকা)
ৰুদ্ৰাট আৰু আনন্দবৰ্ধন (খ্ৰীষ্টীয় নৱম শতিকা)
অভিনৱগুপ্ত, ক্ষেমেন্দ্ৰ আৰু মম্মতা (খ্ৰীষ্টীয় একাদশ শতিকা)

উল্লেখযোগ্য ৰচনা

অলংকৰ শাস্ত্ৰৰ কিছুমান মানক গ্ৰন্থ হ'ল- মহৰ্ষি ভৰতৰ নাট্যশাস্ত্ৰ, ভামহৰ কাব্যলংকাৰ, দণ্ডিনৰ কাব্যদৰ্শন, উদ্ভটৰ কাব্যলংকাৰ-সংগগ্ৰহ, ৰুদ্ৰতাৰ কাব্যলংকাৰ, আনন্দবৰ্ধনৰ ধ্বন্যলোক, আৰু মম্মাতাৰ কাব্য-প্ৰকাশ ৷ এই গ্ৰন্থসমূহে সাহিত্য ৰচনা আৰু অলংকাৰৰ নীতি আৰু কৌশলসমূহৰ বিষয়ে এক ব্যাপক বুজাবুজি প্ৰদান কৰে আৰু ভাৰতীয় নান্দনিক আৰু সাহিত্য সমালোচনা অধ্যয়ন কৰা যিকোনো ব্যক্তিৰ বাবে ইয়াক গুৰুত্বপূৰ্ণ উল্লেখ হিচাপে গণ্য কৰা হয়। বিভিন্ন সাহিত্যিক ছন্দ, গাঁথনিগত নিয়ম, উপমা, চিত্ৰকল্পৰ দৰে সাহিত্যিক বিভাগৰ ব্যৱহাৰৰ নিৰ্দেশনাৰ বিষয়ে অন্তৰ্দৃষ্টি প্ৰদান কৰে। এই ৰচনাসমূহ আলংকাৰৰ ক্ষেত্ৰখনলৈ কিছুমান গুৰুত্বপূৰ্ণ অৱদান হিচাপে বিবেচিত হৈছে।

লগতে চাওক

অলংকাৰ
নাট্য শাস্ত্ৰ

বাহ্যিক সংযোগ

অলংকাৰ শাস্ত্ৰ (হিন্দুপিডিয়া)

তথ্যসূত্ৰ

শ্ৰেণী:সংস্কৃত গ্ৰন্থ শ্ৰেণী:সাহিত্য
নজৰুল গীতি

নজৰুল গীতি বা নজৰুল সংগীত বাংলাদেশৰ জাতীয় কবি কাজী নজৰুল ইছলামে লিখা আৰু সুৰ কৰা গীতসমূহক বুজায়। নজৰুল গীতিত বিপ্লৱী ধাৰণাসমূহৰ লগতে অধিক আধ্যাত্মিক, দাৰ্শনিক আৰু ৰোমাণ্টিক বিষয়-বস্তুও অন্তৰ্ভুক্ত হৈ আছে। নজৰুলে প্ৰায় ৪,০০০টা গীত (গ্ৰামোফোন ৰেকৰ্ডকে ধৰি) লিখিছিল আৰু ৰচনা কৰিছিল, যিবোৰ বাংলাদেশ আৰু ভাৰতত বহুলভাৱে জনপ্ৰিয়। কিছুমান উল্লেখযোগ্য নজৰুল সংগীতৰ ভিতৰত বাংলাদেশৰ জাতীয় মাৰ্চিং গীত নতুনেৰ গান আৰু চান্দ ৰাত আৰু বাংলাদেশৰ ঈদ-উল-ফিটৰ উৎসৱ উদ্‌যাপনৰ ওপৰত বাংলা ইছলামিক গীত ও মন ৰমজানেৰ ঐ ৰোজাৰ শেষে।

পটভূমি

নজৰুল কম বয়সতে তীক্ষ্ণ কাব্য আৰু সংগীত প্ৰতিভাৰ লক্ষণ দেখুৱাইছিল আৰু লেটো গোট (লোক সংগীতৰ দল)ৰ সদস্য হৈ থকাৰ সময়তে গীত লিখিবলৈ আৰম্ভ কৰিছিল। ককাক আৰু এটা “লেটো গোট’’ৰ নেতা কাজী বাজলে কৰিমৰ পিছত তেওঁ গীত ৰচনা আৰু সুৰত স্থাপন কৰাত বিশেষজ্ঞ হৈ পৰে। লেটো গোটত যোগদান কৰাটোৱে তেওঁৰ সংগীত কেৰিয়াৰ বৃদ্ধি কৰিছিল আৰু তেওঁৰ ভৱিষ্যত সংগীত জীৱন গঢ় দিয়াত যথেষ্ট প্ৰভাৱ পেলাইছিল। অতি কম বয়সতে তেওঁ বাংলা ভাষাৰ বাহিৰেও বিভিন্ন ভাষাৰ গীত ৰচনাত পাৰদৰ্শিতা দেখুৱাইছিল। শাস্ত্ৰীয় সংগীতৰ প্ৰতি আগ্ৰহ আৰু ইয়াৰ ওপৰত কিছু আয়ত্ত থকা ছিয়াৰছল স্কুলৰ শিক্ষক সতীশ কাঞ্জিলালক লগ পায়। সংগীতৰ প্ৰতি নজৰুলৰ অপ্ৰতিৰোধ্য প্ৰৱণতা লক্ষ্য কৰি মিষ্টাৰ কাঞ্জিলালে তেওঁক শাস্ত্ৰীয় সংগীতৰ কিছু শিক্ষা প্ৰদান কৰে।
পিছলৈ নজৰুল বংগ ৰেজিমেণ্টৰ অধীনত কৰাচী বেৰেকত হাভিল্ডাৰ হিচাপে কাম কৰি থকাৰ সময়ত সংগীতৰ ওপৰত জ্ঞান বহল কৰিছিল। ৰেজিমেণ্টৰ লগত সংলগ্ন পঞ্জাৱৰ এজন ধৰ্মীয় শিক্ষকৰ সহায়ত তেওঁ পাৰ্চী ভাষা, সাহিত্য, সংগীতৰ বহুখিনি শিকিছিল।

নজৰুল ইছলামৰ সংগীত শৈলী

বিপ্লৱী গণসংগীত

ভাৰতীয় স্বাধীনতা আন্দোলন আৰু বাংলাদেশ মুক্তিযুদ্ধৰ সময়ত কাজী নজৰুল ইছলামৰ গণসংগীত আৰু কবিতাৰ ব্যাপক ব্যৱহাৰ হৈছে। শক্তিশালী আৰু শক্তিশালী শব্দ আৰু মনোমোহা সুৰৰ সৈতে সংগীত অতি প্ৰেৰণাদায়ক আৰু বৈপ্লৱিক প্ৰকৃতিৰ। ইয়াত সকলো কথাৰ চৰম সীমাৰ কথা কোৱা হৈছে। সেই গীতবোৰৰ কথাই উত্তেজক, কিয়নো ইয়াত ৰক্ষণশীলতাৰ বিৰুদ্ধে আৰু দৰ্শন আৰু আধ্যাত্মিকতাৰ বহল পৰিমাপত জীৱনৰ বিষয়ে কথা কোৱা হৈছে। নজৰুলৰ গণসংগীতৰ সৌন্দৰ্য নিহিত হৈ আছে ইয়াৰ প্ৰকাশভংগীৰ স্বাধীনতাত, যিটোৱেও অপৰিসীম সমালোচনাৰ আকৰ্ষণ কৰিছিল। অৱশ্যে ইয়াৰ দৰ্শন বুজি পোৱাসকলে সাহস আৰু পোনপটীয়াতাক প্ৰশংসা কৰিছিল।

গজল

প্ৰেমগীতৰ এক প্ৰকাৰ পাৰ্চী গজলৰ পৰম্পৰাৰ সৈতে নজৰুলৰ পৰিচিতি এক অৰ্থত অতি তাৎপৰ্যপূৰ্ণ আছিল যে ই তেওঁৰ বাংলা গজল ৰচনাৰ সফল প্ৰচেষ্টাৰ ভিত্তি প্ৰশস্ত কৰিছিল; যিটো তেওঁ ১৯২৭–২৮ চনৰ পৰাই গ্ৰহণ কৰিছিল। বাংলা গজল, সম্পূৰ্ণৰূপে উল্লেখ কৰিব পাৰি, কেৱল কাজী নজৰুল ইছলামৰ এক উদ্ভাৱন। ই বাংলা সংগীতৰ মূলসুঁতিৰ পৰম্পৰাত ইছলামৰ প্ৰথম গণস্তৰীয় প্ৰৱৰ্তন হিচাপে কাম কৰিছিল।

তথ্যসূত্ৰ

শ্ৰেণী:সংগীত
ইতিহাসে সোঁৱৰা ছশটা বছৰ

ইতিহাসে সোঁৱৰা ছশটা বছৰ হৈছে সৰ্বানন্দ ৰাজকুমাৰৰ দ্বাৰা লিখিত এখন অসমীয়া বুৰঞ্জী। ১৯৮০ চনত পোনপ্ৰথমবাৰৰ বাবে প্ৰকাশিত হোৱা গ্ৰন্থখনত আহোম ৰাজত্বৰ উত্থান-পতনকে ধৰি প্ৰায়বোৰ ঘটনাক্ৰমৰ বিস্তৃত বৰ্ণনা সন্নিৱিষ্ট হৈছে। সৰ্বানন্দ ৰাজকুমাৰৰ পত্নী অমিয়া ৰাজকুমাৰীয়ে বিশেষ গ্ৰন্থখনৰ ৰচনাত গুৰুত্বপূৰ্ণ ভূমিকা গ্ৰহণ কৰিছিল। অষ্টম শ্ৰেণীলৈকেহে পঢ়া অমিয়া ৰাজকুমাৰীয়ে গোটেই গ্ৰন্থখনৰ খচৰা নিজৰ হাতৰ আখেৰেৰে প্ৰতিলিপি কৰিছিল। এই কাম সম্পন্ন কৰাত তেখেতক প্ৰায় দহ বছৰৰ প্ৰয়োজন হৈছিল। নশ পৃষ্ঠাৰ সুবৃহৎ গ্ৰন্থখন তাৰ পিছত তেখেতে নিজৰ ধন খৰচ কৰি ১৯৮০ চনত ছপা কৰিছিল। ২০১৮ চনত অমিয়া ৰাজকুমাৰীৰ দেহাৱসান ঘটে।
গ্ৰন্থখন বনলতা প্ৰকাশনে পুনৰ ২০০০ চনত প্ৰকাশ কৰে।

লেখকৰ চমু পৰিচিতি

বুৰঞ্জীখনৰ লেখক সৰ্বানন্দ ৰাজকুমাৰৰ জন্ম হৈছিল ১৯০৯ চনত আৰু দেহাৱসান ঘটে ১৯৬৮ চনত।

গ্ৰন্থখনৰ চমু বিৱৰণ

গ্ৰন্থখনত মুঠ অধ্যায় ২৫টা। গ্ৰন্থখনত আহোমৰ ইতিহাস, চুকাফাৰ অসম-প্ৰৱেশ, আহোম ৰাজ্য স্থাপন, আহোম-ইংৰাজৰ সম্পৰ্ক, আহোমৰ ৰাজ্য বিস্তাৰ, অসম আৰু আহোম নামৰ উৎপত্তি, আহোম স্বৰ্গদেউসকলৰ হিন্দু ধৰ্ম গ্ৰহণ আদিকে ধৰি আহোম ৰাজত্বৰ প্ৰায়বোৰ ঘটনাৱলী বৰ্ণিত হৈছে।

তথ্য সংগ্ৰহ

শ্ৰেণী:অসমীয়া গ্ৰন্থ
গুৱাহাটী আন্তঃৰাষ্ট্ৰীয় শিশু চলচ্চিত্ৰ মহোৎসৱ

গুৱাহাটী আন্তঃৰাষ্ট্ৰীয় শিশু চলচ্চিত্ৰ মহোৎসৱ অসমৰ গুৱাহাটীত অনুষ্ঠিত হোৱা আন্তঃৰাষ্ট্ৰীয় শিশু চলচ্চিত্ৰ মহোৎসৱ। এই মহোৎসৱ ৰাজ্যিক চৰকাৰৰ অধীনস্থ জ্যোতি চিত্ৰবন (ফিল্ম ষ্টুডিঅ') আৰু ড° ভূপেন হাজৰিকা আঞ্চলিক চৰকাৰী চলচ্চিত্ৰ আৰু টেলিভিছন প্ৰতিষ্ঠানৰ যুটীয়া সহযোগত অনুষ্ঠিত কৰা হয়। প্ৰথম শিশু চলচ্চিত্ৰ মহোৎসৱ ২০১৯ চনৰ ১৯ জানুৱাৰী তাৰিখে অসমৰ মাননীয় মুখ্যমন্ত্ৰী শ্ৰী সৰ্বানন্দ সোণোৱাল ডাঙৰীয়ায়ে উদ্বোধন কৰিছিল। অসম চৰকাৰৰ পৃষ্ঠপোষকতাত অনুষ্ঠিত এই মহোৎসৱৰ আৰম্ভণি নীল মাধৱ পাণ্ডাৰ হালকা প্ৰদৰ্শনৰ যোগেদি হৈছিল।

প্ৰথম গুৱাহাটী আন্তঃৰাষ্ট্ৰীয় শিশু চলচ্চিত্ৰ মহোৎসৱ

প্ৰথম গুৱাহাটী আন্তঃৰাষ্ট্ৰীয় শিশু চলচ্চিত্ৰ মহোৎসৱ ২০১৯ চনৰ ১৯ জানুৱাৰীৰ পৰা ২১ জানুৱাৰীলৈ শ্ৰীমন্ত শংকৰদেৱ কলাক্ষেত্ৰত অনুষ্ঠিত হৈছিল। মুখ্যমন্ত্ৰী সৰ্বানন্দ সোনোৱালে এই মহোৎসৱ উদ্বোধন কৰিছিল। এই মহোৎসৱৰ উদ্বোধনী ছবি আছিল নীল মাধৱ পাণ্ডাৰ হালকা। ইয়াত তিনি দিনত ২৩ খন দেশৰ ৫০ খন ছবি প্ৰদৰ্শিত হয়। লগতে দৃষ্টিহীনসকলৰ বাবে বিশেষভাৱে সন্তোষ শিৱণৰ হেলো প্ৰদৰ্শিত কৰা হয়। ২১ জানুৱাৰীৰ সন্ধিয়া সামৰণিৰ চলচ্চিত্ৰ ৰূপে প্ৰদৰ্শিত হয় উৎপল বৰপূজাৰীৰ ৰাষ্ট্ৰীয় চলচ্চিত্ৰ বঁটা বিজয়ী ঈশ্বু। এই চলচ্চিত্ৰ সমূহ উপগ্ৰহৰ জৰিয়তে ধুবুৰী, শদিয়া, শিলচৰ, চৰাইদেউ, ধেমাজি আৰু বঙাইগাঁওতো সম্প্ৰচাৰণ কৰাৰ ব্যৱস্থা কৰা হৈছিল।

তথ্য উৎস

শ্ৰেণী:মহোৎসৱ